**“ТӨРИЙН ӨМЧӨӨС ОРОН НУТГИЙН ӨМЧИД ЭД ХӨРӨНГӨ**

**ШИЛЖҮҮЛЭХ ТУХАЙ” УЛСЫН ИХ ХУРЛЫН ТОГТООЛЫН ТӨСЛИЙН**

**ҮР НӨЛӨӨНИЙ ҮНЭЛГЭЭ, ЗАРДЛЫН ТООЦОО**

 “Төрийн өмчөөс орон нутгийн өмчид эд хөрөнгө шилжүүлэх тухай” Улсын Их Хурлын тогтоолын төслийн үр нөлөөг дараах 4 үе шатаар үнэллээ.

 **Нэг. Хууль тогтоомжийн төслийн үр нөлөөг үнэлэх шалгуур үзүүлэлтийг сонгох**

 “Төрийн өмчөөс орон нутгийн өмчид эд хөрөнгө шилжүүлэх тухай” Улсын Их Хурлын тогтоолын төслийн үр нөлөөг зорилгод хүрэх байдал, практикт хэрэгжих боломж, хүлээн зөвшөөрөгдөх байдал, зардал гэсэн шалгуур үзүүлэлтээр үнэлэхээр сонгон авлаа.

 **Хоёр.Тогтоолын төслөөс үр нөлөөг нь тооцох хэсгээ тогтоох**

 Улсын Их Хурлын тогтоолын төслийн хавсралтад заасан төрийн өмчөөс аймаг, нийслэлийн өмчид шилжүүлэх нийт хөрөнгийн дүнг үр нөлөөг нь тооцох хэсгээр тогтоож, тухайн хөрөнгийг орон нутгийн өмчид авч ашиглах зорилго, зориулалтыг харгалзан “зардал” гэсэн шалгуур үзүүлэлтээр үр нөлөөг нь үнэлнэ.

 **Гурав.Шалгуур үзүүлэлтэд тохирох шалгах хэрэгслийн дагуу үр нөлөөг тооцох**

 Улсын Их Хурлын тогтоолын төслийг батлуулснаар нийгэм, эдийн засагт үзүүлэх үр дагавар, төслийн зорилгод хүрэх байдлыг түүний учир шалтгааныг үүсгэж байгаа хэсгийг сонгон өмнөх үе шатанд сонгосон шалгуур үзүүлэлттэй уялдуулан тохирох шалгах хэрэгслээр үр нөлөөг нь үнэллээ.

 **Дөрөв.Үр дүнг үнэлэх, зөвлөмж өгөх**

**Зорилгод хүрэх байдал**

Энэхүү шалгуур үзүүлэлтийн хүрээнд тогтоолын төслийг боловсруулах болсон үндэслэл, тогтоолын төслөөр тавьсан зорилгыг хуулийн төслийн үзэл баримтлал болон тогтоолын төслийн зохицуулалтыг харьцуулан судалсан бөгөөд тогтоолын төслийн “Нутгийн өөрөө удирдах байгууллагын нийгэм, эдийн засгийн чадавхад түлхэц болж, төрийн болон орон нутгийн өмчийн эд хөрөнгийн зохистой зохицуулалт хийснээр шинээр хөрөнгө худалдаж авахад зарцуулах төсвийн хөрөнгийг хэмнэх, хөрөнгийн ашиглалтыг сайжруулах, орон нутагт хэрэгцээтэй байгаа ажлын байр, автомашин, хөдлөх үндсэн хөрөнгийн хэрэгцээг хангах гэсэн зорилтод хүрэх боломжтой байдлаар тусгагдсан гэж үзсэн.

**Практикт хэрэгжих боломж**

Энэ шалгуур үзүүлэлтийн хүрээнд тогтоолын төслийн хавсралтад заасан төрийн өмчөөс аймаг, нийслэлийн өмчид шилжүүлэх эд хөрөнгийн жагсаалтыг дэмжиж байгаа эсэх асуудлаар аймаг, нийслэлийн нутгийн удирдах байгууллага, орон нутгийн өмчийн газар болон эрх ашиг нь хөндөгдөж болзошгүй бусад байгууллагын ажилтнуудын төлөөллийг оролцуулсан цахим хэлэлцүүлгийг явуулаагүй. Гэхдээ төрийн өмчөөс эд хөрөнгийг орон нутгийн өмчид хүлээн авах асуудлыг аймгийн орон нутгийн өмчийн байгууллагууд дэмжиж, хөрөнгийг хүлээн авч ашиглахад бэлэн байгаагаа илэрхийлсэн.

**Хүлээн зөвшөөрөгдөх байдал**

Энэхүү шалгуур үзүүлэлтийн хүрээнд хүлээн зөвшөөрөгдөх байдлын судалгааг Улсын Их Хурлын тогтоолын төслийн хавсралтад аймаг, нийслэлийн өмчид шилжүүлэхээр тусгасан төрийн өмчийн эд хөрөнгийн одоогийн эзэмшигч байгууллагын саналыг албан ёсоор авсан.

**Хууль тогтоомжийг хэрэгжүүлэхтэй холбогдон гарах зардлыг тооцох**

Улсын Их Хурлын тогтоол батлагдснаар тогтоолын хавсралтад заасан хөрөнгийг төрийн өмчөөс аймаг, нийслэлийн өмчид хүлээлгэн өгч, хөрөнгийн бүрэн бүтэн болон чанарын байдал, ашиглалт, үнэлгээг бататган зохих акт үйлдэж, холбогдох байгууллагын данс бүртгэлд тусгуулах арга хэмжээг авч хэрэгжүүлнэ. Эд хөрөнгийг шилжүүлэн хүлээлцэхэд Төрийн өмчийн бодлого, зохицуулалтын газарт нийт 18.2 сая төгрөгийн томилолтын зардал шаардагдана.

Төрийн өмчөөс эд хөрөнгийг аймаг, нийслэлийн өмчид үнэ төлбөргүй шилжүүлэх тул шинээр хөрөнгө худалдан авах, төлбөр төлөх асуудал зэрэг асуудал үүсэхгүй юм. Төрийн өмчийг аймаг, нийслэлийн өмчид шилжүүлснээр иргэн, хуулийн этгээдэд зардал, ачаалал үүсэхгүй.

Аймаг, нийслэлийн өмчид шилжүүлж буй хөрөнгийг аймаг, нийслэлийн Иргэдийн төлөөлөгчдийн хурлаас орон нутгийн өмчит төсвийн байгууллага, орон нутгийн өмчит үйлдвэрийн газар, компанид эзэмшүүлэх асуудлыг шийдвэрлэх бөгөөд эдгээр хөрөнгийг ихэвчлэн тухайн ашиглаж байсан байгууллага нь үргэлжлүүлэн ашиглах тул нэмэлт зардал гарахгүй гэж үзсэн болно

Харин хөрөнгө хүлээн авсны дараа тогтоолын төслийн зорилгод нийцүүлэн ашиглахад үүсэх буюу хөрөнгөд хийгдэх засвар үйлчилгээ болон ашиглалтын зардлын тооцоог дараах байдлаар хийв.

|  |  |  |  |  |
| --- | --- | --- | --- | --- |
| **Д/д** | **Шилжүүлэх хөрөнгө** | **Хуулийн этгээдэд үүсэх зардал /мян. төг/** | **Төрд нэмж үүсэх зардал /сая төг/** | **Хэмнэх зардал****/мян төг/**  |
|
|  |  |  |  |  |
| 1 | Говь-Алтай Эрдэнэ сум, Хөвсгөл аймгийн Их-Уул сум, Дорноговь аймгийн Сайншанд сумын Халаалтын зуух  | 30000  |  | 260,000.0 (худалдан авах зардал) |
| 2 | Дорнод аймгийн Цагдаагийн газар, Гэр бүл хүүхэд, залуучуудын газар |  | 6000   | Ашиглалтын зардал (АХБ-ны Төсөл хөтөлбөрөөс санхүүжнэ) |
| 3 | Хот суурины шугам сүлжээ, Улаанбаатар, УСУГ  |  |  | 482,000.0 (үлдэх өртөг)  |
| 4 | Суудлын автомашинууд  |  |  | Төсөвт туссан зардлаас гарна, нэмэлт зардал гарахгүй |
|  | **Дүн** | **30000** | **6000** | **742,100.0** |

Дээрх зардлын тооцооноос харахад халаалтын зуухыг ашиглахад 30 сая төгрөгийн зардал гарна. Харин уг зуухыг худалдаж авахад гарах 260 сая төгрөгийг хэмнэнэ.

Дорнод аймаг дахь 2 барилгын ашиглалтын зардал 6 сая төгрөг гарах бол тэдгээрийг худалдан авахад зарцуулах дүнгээр хэмнэлт үүсэх боломжтой боловч ашиглалтын зардлаа төсөвт суулгасан байна.

Харин цэвэр, бохир усны шугамыг бий болгоход зарцуулах дүнгээр орон нутаг хэмнэлт гаргана.

Төрийн хэмнэлтийн хуулийн хүрээнд хэрэгцээ, шаардлага бүхий, зөвшөөрөгдсөн байгууллагад автомашиныг шилжүүлснээр шинээр худалдан авах зардлыг хэмнэхээс гадна автомашинаа өгч буй байгууллагад хэмнэлтийг бий болгоно.

УИХ-ын тогтоолын төсөл нь аймаг, нийслэлийн өмчид хөрөнгийг оновчтой хуваарилан эзэмшүүлснээр мөн хэмжээний хөрөнгө оруулалт хийх зардлыг хэмнэж, бага хэмжээний зардлаар зорилгодоо хүрэх тооцоо гарч байна.

**Үр нөлөөний үнэлгээний дүгнэлт**

 Улсын Их Хурлын тогтоолын төслийн үр нөлөөг зорилгод хүрэх байдал, практикт хэрэгжих боломж, хүлээн зөвшөөрөгдөх байдал, зардал гэсэн үзүүлэлт тус бүрээр үнэлж дүгнэвэл:

 1.Тогтоолын төслийг зорилгод хүрэх байдал шалгуур үзүүлэлтийн хүрээнд үнэлэхэд тавьсан зорилгод хүрэхэд чиглэсэн зохицуулалт тогтоолын төсөлд бүрэн тусгагдсан байна;

 2.Практикт хэрэгжих боломж шалгуур үзүүлэлтийн хүрээнд тогтоолын төслийн үр нөлөөг үнэлэхдээ аймаг, нийслэлийн нутгийн удирдах байгууллага, орон нутгийн өмчийн газар болон эрх ашиг нь хөндөгдөж болзошгүй бусад байгууллагын төлөөллийг оролцуулсан санал авсан бөгөөд орон нутгийн өмчид хүлээн авах асуудлыг дэмжиж, хөрөнгийг хүлээн авч ашиглахад бэлэн байгаагаа Төрийн өмчийн бодлого, зохицуулалтын газарт албан ёсоор ирүүлсэн;

 3.Хүлээн зөвшөөрөгдөх байдлын судалгаа шалгуур үзүүлэлтээр Улсын Их Хурлын тогтоолын төслийн хавсралтад аймаг, нийслэлийн өмчид шилжүүлэхээр тусгасан төрийн өмчийн эд хөрөнгийн одоогийн эзэмшигч байгууллагаас саналыг албан бичгээр авч үнэлсэн.

**\_\_\_\_\_\_\_\_\_\_\_\_\_o0o\_\_\_\_\_\_\_\_\_\_\_\_\_**

 **“ТӨРИЙН ӨМЧӨӨС ОРОН НУТГИЙН ӨМЧИД ЭД ХӨРӨНГӨ ШИЛЖҮҮЛЭХ ТУХАЙ” УЛСЫН ИХ ХУРЛЫН ТОГТООЛЫН ТӨСЛИЙН**

**ҮР НӨЛӨӨНИЙ ҮНЭЛГЭЭНИЙ ЗӨВЛӨМЖ**

 “Төрийн өмчөөс орон нутгийн өмчид эд хөрөнгө шилжүүлэх тухай” Улсын Их Хурлын тогтоолын төсөлд хийсэн үр нөлөөний үнэлгээгээр тогтоолын төсөл батлагдсан нөхцөлд зорилгодоо хүрэх байдал нь эерэг, тухайн зохицуулалтыг дагаж мөрдөх, хэрэгжүүлэх боломжтой, орон нутгийн өмчид хөрөнгө хүлээн авах байгууллага хүлээн зөвшөөрсөн дүгнэлт гарсан байна.

Иймд “Төрийн өмчөөс орон нутгийн өмчид эд хөрөнгө шилжүүлэх тухай” Улсын Их Хурлын тогтоолын төслийг хэвээр үлдээхийг зөвлөж байна.

**\_\_\_\_\_\_\_\_\_\_\_\_\_o0o\_\_\_\_\_\_\_\_\_\_\_\_\_**

**“ТӨРИЙН ӨМЧӨӨС ОРОН НУТГИЙН ӨМЧИД ЭД ХӨРӨНГӨ ШИЛЖҮҮЛЭХ ТУХАЙ”**

**УЛСЫН ИХ ХУРЛЫН ТОГТООЛ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДАЛ**

***(төгрөгөөр)***

|  |  |  |  |  |  |  |
| --- | --- | --- | --- | --- | --- | --- |
| **Д/д** | **Аймгийн нэр**  | **Ажил-лах хүний тоо** | **Ажил-лах хоног**  |  **Томилолтын зардал**  |  **Замын зардал (аймаг хоорондын унаа)**  |  **Нийт зардал**  |
|  **онгоц**  |  **автомашин /шатахуун/**  |
|  | **Архангай, Өвөрхангай, Баянхонгор** |   |   |   |
| 1 | Баянхонгор | 2 | 2 | 472,000.00 |  | 696,390.00 | 1,168,390.00 |
| 2 | Архангай | 2 | 2 | 472,000.00 |  |  | 472,000.00 |
| 3 | Өвөрхангай /Хархорин/ | 2 | 3 | 708,000.00 |  |  | 708,000.00 |
|  | **дүн** |  | **7** | **1,652,000.00** | **-** | **696,390.00** | **2,348,390.00** |
|   | **Дархан, Сэлэнгэ** |  |  |  |  |  |  |
| 4 | Дархан-Уул | 2 | 2 | 568,000.00 |  | 93,825.00 | 661,825.00 |
| 5 | Сэлэнгэ, Зүүнхараа | 2 | 3 | 708,000.00 |  | 189,735.00 | 897,735.00 |
|   | **дүн** |  | **5** | **1,276,000.00** |  | **283,560.00** | **1,559,560.00** |
|  | **Булган, Хөвсгөл, Орхон** |  |  |  |  |
| 6 | Хөвсгөл | 2 | 2 | 472,000.00 |  | 651,771.00 | 1,123,771.00 |
| 7 | Орхон | 2 | 2 | 568,000.00 |  |  | 568,000.00 |
| 8 | Булган | 2 | 2 | 472,000.00 |  |  | 472,000.00 |
|   | **дүн** |  | **6** | **1,512,000.00** | **-** | **651,771.00** | **2,163,771.00** |
|   | **Увс, Ховд, Баян-Өлгий** |  |  |  |  |
| 9 | Баян-Өлгий | 2 | 2 | 472,000.00 | 892,300.00 |  | 1,364,300.00 |
| 10 | Увс | 2 | 2 | 472,000.00 |  | 266,463.00 | 738,463.00 |
| 11 | Ховд | 2 | 2 | 472,000.00 | 880,000.00 |  | 1,352,000.00 |
|  | **дүн** |  | **6** | **472,000.00** | **1,772,300.00** | **-** | **3,454,763.00** |
|  | **Өмнөговь, Дундговь, Төв** |  |  |  |  |
| 12 | Өмнөговь | 2 | 2 | 472,000.00 |  | 523,752.00 | 995,752.00 |
| 13 | Дундговь | 2 | 2 | 472,000.00 |  |  | 472,000.00 |
| 14 | Төв | 2 | 2 | 472,000.00 |  |  | 472,000.00 |
|  | **дүн** |  | **6** | **1,416,000.00** | **-** | **523,752.00** | **1,939,752.00** |
|  | **Завхан, Говь-Алтай** |  |  |  |  |  |  |
| 15 | Говь-Алтай | 2 | 2 | 472,000.00 | 1,182,400.00 | 395,611.00 | 2,050,011.00 |
| 16 | Завхан (Тосонцэнгэл) | 2 | 3 | 708,000.00 |  | 396,874.00 | 1,104,874.00 |
|  | **дүн** |  | **5** | **1,180,000.00** | **1,182,400.00** | **792,485.00** | **3,154,885.00** |
|  | **Дорнод, Хэнтий, Сүхбаатар** |  |  |  |  |
| 17 | Дорнод | 2 | 2 | 472,000.00 |  |  | 472,000.00 |
| 18 | Хэнтий | 2 | 2 | 472,000.00 |  | 467,040.00 | 939,040.00 |
| 19 | Сүхбаатар | 2 | 2 | 472,000.00 |  |  | 472,000.00 |
|  | **дүн** |  | **6** | **1,416,000.00** | **-** | **467,040.00** | **1,883,040.00** |
|  | **Дорноговь, Говь-Сүмбэр, Замын-Үүд** |  |  |  |  |
| 20 | Говь-Сүмбэр | 2 | 2 | 472,000.00 |  | 467,040.00 | 939,040.00 |
| 21 | Дорноговь | 2 | 2 | 472,000.00 |  |  | 472,000.00 |
| 22 | Замын-Үүд | 2 | 2 | 256,000.00 |  |  | 256,000.00 |
|   | **дүн** |  | **6** | **1,200,000.00** |  | **467,040.00** | **1,667,040.00** |
|   | **Нийт зардал** |  |  |  |  |  | **18,171,201.00** |

"Төрийн өмчөөс орон нутгийн өмчид эд хөрөнгө шилжүүлэх тухай" Улсын Их Хурлын тогтоолын төслийг хэрэгжүүлэхтэй холбогдон 21 аймаг, суманд төрийн албан хаагчийн томилолтоор ажиллах нийт 18,171,201.00 (арван найман сая нэг зуун далан нэгэн мянга хоёр зуун нэг) төгрөгийн зардал төрийн байгууллагын төсвөөс зарцуулах тооцоо гарлаа.